
Cianokobalaminas SANITAS 500 mikrogramų/ml injekcinis tirpalas
Cianokobalaminas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Cianokobalaminas SANITAS ir kam jis vartojamas
2.	Kas žinotina prieš vartojant Cianokobalaminas SANITAS
3.	Kaip vartoti Cianokobalaminas SANITAS
4.	Galimas šalutinis poveikis
5.	Kaip laikyti Cianokobalaminas SANITAS
6.	Pakuotės turinys ir kita informacija

Cianokobalaminas SANITAS yra antianeminis vitaminas.
Jo vartojama įvairių priežasčių sukelto vitamino B12 trūkumo (pvz., dėl vitamino B12 stokos maiste, sergant tam tikra mažakraujyste (hiperchromine makrocitine megaloblastine anemija), po skrandžio šalinimo operacijos) gydymui ir profilaktikai.

Cianokobalaminas SANITAS vartoti negalima:
· jeigu yra alergija  cianokobalaminui arba bet kuriai pagalbinei šio vaisto medžiagai(jos išvardytos 6 skyriuje);
· jeigu sergama kepenų ligomis.

Kiti vaistai ir Cianokobalminas SANITAS
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Vitamino B 12 negalima maišyti su B1 ir B6 viename švirkšte, nes kobaltas skatina abiejų vitaminų irimą ir sustiprina tiamino alergizuojamąjį poveikį.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 

Nėštumas 
Tyrimų su žmonėmis arba laboratoriniais gyvūnais neatlikta, tačiau apie vitamino B12 neigiamą įtaką nėščiajai arba vaisiui, vartojant jį kiekiais, neviršijančiais paros poreikio, duomenų nėra.

Žindymas
Tyrimų su žmonėmis arba laboratoriniais gyvūnais neatlikta, tačiau apie vitamino B12 neigiamą įtaką nėščiajai arba vaisiui, vartojant jį kiekiais, neviršijančiais paros poreikio, duomenų nėra.

Vairavimas ir mechanizmų valdymas
Poveikio nepasireiškia.

Cianokobalminas SANITAS sudėtyje yra natrio.
Šio vaisto dozėje (1 ml tirpalo) yra mažiau kaip 1 mmol (23 mg) natrio, t.y. jis beveik neturi reikšmės. 

Makrocitinei anemijai, visų pirma piktybinei, gydyti pradžioje leidžiama po 500 mikrogramų cianokobalamino kasdien, vėliau palaikomajai terapijai 500 mikrogramų cianokobalamino vieną kartą per mėnesį. Profilaktikai vartojama 500 mikrogramų cianokobalamino vieną kartą per mėnesį.
Esant vitamino B12 deficitui, leidžiama po 100 mikrogramų cianokobalamino į raumenis arba po oda vieną savaitę, kasdien, vėliau skiriama 200 mikrogramų cianokobalamino vieną kartą per mėnesį. Profilaktikai vartojama 200 mikrogramų cianokobalamino vieną kartą per mėnesį.

Vartojimas vaikams
Vaikams tinkamą dozę parenka gydytojas.

Visais atvejais vaisto dozę nustato gydytojas! 

Nustojus vartoti Cianokobalaminas SANITAS
Pokyčiai nežinomi.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai retai (gali pasireikšti ne daugiau kaip 1 iš 10 000 asmenų) anafilaksinės arba anafilaktoidinės reakcijos (odos bėrimai, niežulys, dusulys).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje. 
Ampules laikyti išorinėje dėžutėje, kad vaistas būtų apsaugotas nuo šviesos.

Ant dėžutės po „EXP“  ir ant  ampulės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Cianokobalaminas SANITAS sudėtis
· Veiklioji medžiaga yra cianokobalaminas (vitaminas B12). Viename mililitre tirpalo yra 500 mikrogramų cianokobalamino.
· Pagalbinės medžiagos yra natrio chloridas, injekcinis vanduo, vandenilio chlorido rūgštis (pH sureguliavimui). 

Cianokobalaminas SANITAS išvaizda ir kiekis pakuotėje
Injekcinis tirpalas.
Tirpalas yra skaidrus rožiškai raudonas.
Tiekiamas kartono dėžutėje, kurioje yra 10 ampulių po 1 ml tirpalo. 

Registruotojas 
PharmaSwiss Česká republika s.r.o.
Jankovcova 1569/2c 
170 00 Prague 7 
Čekija

Gamintojas
UAB Santonika, Veiverių g. 134 B, LT – 46353 Kaunas, Lietuva

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB „PharmaSwiss“ 
Užnerio g. 1 
LT-47484 
Kaunas
Tel. +370 5 2790 762




Šis pakuotės lapelis paskutinį kartą peržiūrėtas 2018-06-20.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

